
PËR NJË NDRYSHIM NË VENDIMIN NR. 717, DATË 23.6.2009, TË KËSHILLIT TË MINISTRAVE, “PËR PAGAT E PUNONJËSVE MBËSHTETËS TË INSTITUCIONEVE BUXHETORE”, TË NDRYSHUAR

Në mbështetje të nenit 100 të Kushtetutës dhe të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, me propozimin e ministrit të Shtetit për Inovacionin dhe Administratën Publike dhe ministrit të Financave, Këshilli i Ministrave 

VENDOSI: 

Titulli i lidhjes nr. I/3, që përmendet në pikën 4, të vendimit nr. 717, datë 23.6.2009, të Këshillit të Ministrave, të ndryshuar, ndryshohet, si më poshtë vijon: 
“Renditja e pozicioneve të veçanta të punës për çdo klasë për punonjësit mbështetës në Gjykatën Kushtetuese, në Gjykatën e Lartë dhe në Shkollën e Magjistraturës.”.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2016. 

